b'\n_START_ARTICLE_\nKair\xc4\x97 (politikoje)\n_START_PARAGRAPH_\nKairiosios pa\xc5\xbei\xc5\xabros\xc2\xa0\xe2\x80\x93 partijos ar politiko orientacij\xc4\x85 ir planus nusakantis terminas. Paprastai kairieji atstovauja liberalizmui , socializmui, gamtos apsaugai (\xc5\xbealiesiems), anarchizmui, komunizmui, socialdemokratijai ir progresyvizmui. Klasifikavimas \xc4\xaf kair\xc4\x99 ir de\xc5\xa1in\xc4\x99 politikoje n\xc4\x97ra tikslus ir neretai prie\xc5\xa1taringas. Galima rasti teigini\xc5\xb3 jog kairieji atstovauja tik kai kurioms liberalizmo kryptims (socialiniam liberalizmui)._NEWLINE_Laikoma, kad kairieji tradici\xc5\xa1kai oponuoja de\xc5\xa1iniesiems. Kair\xc4\x97s ir de\xc5\xa1in\xc4\x97s kaip politini\xc5\xb3 termin\xc5\xb3 opozicija atsirado Pranc\xc5\xabzijos Generaliniuose luomuose Did\xc5\xbeiosios Pranc\xc5\xabzijos revoliucijos metu, kadangi ten i\xc5\xa1 parlamento pirmininko pozicij\xc5\xb3 \xc5\xbei\xc5\xabrint, de\xc5\xa1in\xc4\x97je s\xc4\x97d\xc4\x97davo konservatyv\xc5\xabs deputatai, o kair\xc4\x97je\xc2\xa0\xe2\x80\x93 liberalai ir socialistai.'